Nacrt

Na temelju članka 66. Zakona o gospodarenju otpadom („Narodne novine“, broj 84/21, 142/23), i članka 30. Statuta Grada Omiša („Službeni glasnik Grada Omiša“, broj4/09, 9/10, 2/13, 10/13, 1/18, 8/18 i 2/21), Gradsko vijeće Grada Omiša na \_\_\_\_ sjednici održanoj \_\_\_\_\_\_\_ 2024. godine, donijelo je

**O D L U K U**

**o izmjenama i dopunama Odluke o načinu pružanja javne usluge sakupljanja komunalnog otpada**

**na području Grada Omiša**

Članak 1.

U Odluci o načinu pružanja javne usluge sakupljanja komunalnog otpada na području Grada Omiša (“Službeni glasnik Grada Omiša", broj 9/22), u članku 11. stavak 4. mijenja se i glasi:

“Primopredaju biootpada do izgradnje kompostane ili drugog odgovarajućeg postrojenja za obradu biootpada ili do ugovaranja preuzimanja biootpada od Davatelja javne usluge putem trećih osoba, Davatelj javne usluge neće obavljati ili će tu uslugu ograničiti na određen broj Korisnika.”

Članak 2.

U članku 22. stavak 1. iza riječi „i putem“ dodaje se riječ „nadzemnih“. Stavak 5. istog članka se briše.

Članak 3.

U članku 23. stavak 1. mijenja se i glasi:

„Za prikupljanje miješanog komunalnog otpada, biootpada, te ostalog reciklabilnog otpada, Davatelj javne usluge osigurava Korisnicima spremnike sljedećih standardnih veličina:

* spremnik volumena 80 litara;
* spremnik volumena 120 litara;
* spremnik volumena 240 litara;
* spremnik volumena 660 litara;
* spremnik volumena 770 litara;
* spremnik volumena 1,100 litara;
* vrećice volumena 30 litara;
* vrećice volumena 60 litara;
* vrećice volumena 80 litara;
* polu podzemni ili nadzemni spremnik volumena 2.000 litara;
* polu podzemni spremnik volumena 3.000 litara;
* polu podzemni spremnik volumena 5.000 litara;
* cilindrični spremnik sa automatskom evidencijom deponiranja volumena 25 litara.“

Članak 4.

Članak 52. mijenja se i sada glasi:

„Cijena obvezne minimalne javne usluge za korisnika kategorije kućanstvo jedinstvena je na čitavom području primjene ove Odluke, a iznosi:

**8,80 eura mjesečno (66,30 kn mjesečno), bez PDV-a.**

Cijena obvezne minimalne javne usluge za korisnika koji nije kućanstvo jedinstvena je na čitavom području primjene ove Odluke, a iznosi:

**200,00 eura (1.506,90 kn mjesečno), bez PDV-a.**“

Članak 5.

U članku 67. stavak 5. mijenja se i glasi:

„Raspon visine ugovorne kazne određen je tablicom kako slijedi:

|  |  |
| --- | --- |
| Ugovorna kazna | Iznos kazne (kn) |
| Korisnik ne predaje otpad Davatelju javne usluge, a utvrdi se da koristi nekretninu | Iznos mjesečne MJU za tu kategoriju Korisnika pomnožen sa brojem mjeseci za koje se utvrdi prekršaj |
| Korisnik odbija zadužiti spremnik za MKO | Iznos godišnje MJU za tu kategoriju Korisnika |
| Korisnik nije omogućio Davatelju usluge pristup spremniku na mjestu primopredaje otpada kad to mjesto nije na javnoj površini | 20,00 eura (150.69 kn) |
| Korisnik koji nije kućanstvo koji povremeno koristi nekretninu, a utvrdi se da koristi uslugu, tj. preda otpad izvan tog razdoblja | Mjesečni iznos MJU uvećan za količinu predanog otpada prema Cjeniku komunalnih usluga društva |
| Korisnik odlaže miješani komunalni otpad i/ili biootpad izvan spremnika za miješani komunalni otpad i/ili biootpad | 10,00 eura (75.35 kn) |
| Korisnik odlaže problematični otpad u spremnike za miješani komunalni otpad ili druge spremnike namijenjene reciklabilnom otpadu | 100,00 eura (753.45 kn) |
| Poklopac spremnika Korisnika ne može se u potpunosti zatvoriti pri odvozu otpada | Dodatnih 50% vrijednosti MKO volumena zaduženog spremnika |
| Korisnik sabija otpad u spremnik ili uređaj za mjerenje otpada na način da se oni ne mogu gravitacijski isprazniti | 5,00 eura (37.67 kn) |
| Korisnik je sa spremnika uklonio/oštetio sustav za očitanje i digitalnu evidenciju preuzimanja spremnika | 45,00 eura (339.05 kn) |
| Uz zaduženi spremnik Korisnika nalazi se rasuti otpad, otpad odložen u vrećice koje nisu od Davatelja javne usluge ili su odložene druge vrste otpada bez prethodne najave Davatelju javne usluge (EE otpad, glomazni otpad, i sl.) | Ovisno o vrsti otpada  10,00 – 45,00 eura  (75.35 – 339.05 kn) |
| Koristan komunalni otpad nije razvrstan u vrećicama/spremnicima na način predviđen ovom Odlukom | 10,00 eura (75.35 kn) |
| Korisnik u vrećice/spremnike za reciklabilni otpad odlaže miješani komunalni otpad | 40,00 eura (301.38 kn) |
| Korisnik kompostira otpad na neprimjeren način | 30,00 eura (226.04 kn) |
| Korisnik odlaže glomazni otpad na javnu površinu bez prethodnog dogovora s Davateljem javne usluge | 100,00 eura (753.45 kn) |

„

Članak 6.

Ova Odluka stupa na snagu osmog dana od dana objave u „Službenom glasniku Grada Omiša”.

REPUBLIKA HRVATSK A

SPLITSKO DALMATINSKA ŽUPANIJA

GRAD OMIŠ

Gradsko vijeće

KLASA: 363-01/22-01/239

URBROJ: 2181-7-05-01/1-23-14

Omiš,

PREDSJEDNIK

GRADSKOG VIJEĆA

Zvonko Močić, dr.med.